|  |  |  |
| --- | --- | --- |
| B O S N A I H E R C E G O V I N A |  | Б О С Н А И Х Е Р Ц Е Г О В И Н А |
| VIJEĆE MINISTARA | САВЈЕТ МИНИСТАРА |
| ***DIREKCIJA ZA EVROPSKE INTEGRACIJE*** |  |
| ***DIREKCIJA ZA EUROPSKE INTEGRACIJE*** | ***ДИРЕКЦИЈА ЗА ЕВРОПСКЕ ИНТЕГРАЦИЈЕ*** |

Сарајево, 16.4.2024. године

МЕДИЈИМА

**САОПШТЕЊЕ ЗА МЕДИЈЕ**

**Одржан седми састанак Радне групе за рефому јавне управе**

У Сарајеву је у уторак, 16.4.2024. године, одржан седми састанак Радне групе за рефому јавне управе (ПАР) између Европске уније и Босне и Херцеговине.

Први дио састанка био је посвећен политичком дијалогу на високом нивоу. У уводном дијелу политичког дијалога обратио се министар правде БиХ Давор Буноза, а састанком је копредсједавао секретар Министарства правде БиХ Жељко Богут.

Са представницима Европске комисије разговарано је о функционалној јавној управи, управљању јавним финансијама, изградњи професионалне државне службе и усклађивању законодавства о државној служби на различитим нивоима власти.

У дијелу састанка на техничком нивоу разговарало се о спровођењу Стратегије и Акционог плана за рефому јавне управе у БиХ, те о одговорности и управљању људским потенцијалима у државној служби. Дијалогом на техничком нивоу копредсједавао је координатор за реформу јавне управе Дарко Касап.

Са стране ЕУ састанком је копредсједавала *Barbara Jesus – Gimeno* из Европске комисије.

Неке од активности које су власти у БиХ реализовале, а које су везане за 14 кључних приоритета из Мишљења Европске комисије и препоруке Комисије, су усвајање измјена и допуна Закона о државној служби у институцијама на државном нивоу, успостављање Координацијског тијала за реформу јавне управе те усвајање Закона о слободном приступу информацијама. Европској комисији је, такође, достављена и радна верзија Програма интегрисања БиХ у ЕУ.

Европска комисија очекује да власти у БиХ у наредном периоду у фокус ставе израду и усвајање ревидираног Акционог плана за реформу јавне управе, веће финансијско власништво и одрживост реформе јавне управе.

Посебна група за реформу јавне управе је једно од заједничких тијела ЕУ и БиХ успостављених за надзор спровођења Споразума о стабилизацији и придруживању. Више о раду овог тијела можете видјети на: <https://www.dei.gov.ba/hr/stabilization-agreement>.

Дирекција за европске интеграције